SRICHA:ตอบรับปัจจัยบวกแล้วปรับคำแนะนำเป็น Fully Valued
ปรับเพิ่มคำแนะนำเป็น Fully Valued เพราะประเมินราคาพื้นฐานขยับขึ้นเป็น 12.78 บาท ซึ่งประเมินด้วย P/E ปี 59 ที่ 15 เท่า ราคาปิดยังมีโอกาสปรับลงได้ 2.4% ระยะสั้นแม้ประกาศข่าวดี แต่มีการเก็งกำไรก่อนหน้าไปแล้ว
8 มิ.ย. 2559

บล.ดีบีเอสฯ ระบุในบทวิเคราะห์วันนี้ (8 มิ.ย.) ว่า บริษัท ศรีราชาคอนสตรัคชั่น จำกัด (มหาชน) หรือ SRICHA ได้รับงานใหม่ของ IRPC มูลค่า 543 ล้านบาท ใช้เวลาก่อสร้างอย่างน้อย 8 เดือน เห็นว่าเป็นข่าวดี เพราะตั้งแต่ต้นปีมายังไม่ได้รับงานใหม่เลย คาดว่าจะรับรู้รายได้ทันภายในปีนี้ประมาณ 400 ล้านบาท
ปรับประมาณการกำไรปีนี้และปีหน้าเพิ่มในอัตรา 67%/65% สะท้อนรายได้ที่จะเพิ่มขึ้นจากงานใหม่ รวมทั้งอัตรากำไรขั้นต้นก็มีแนวโน้มจะปรับตัวดีขึ้น แม้ว่าปกติแล้วงานในประเทศจะมีอัตรากำไรขั้นต้นต่ำกว่างานต่างประเทศ
ยังต้องติดตามว่าจะได้งานก่อสร้างเพิ่มอีกหรือไม่ เพราะแม้ปรับประมาณการขึ้น แต่กำไรปีนี้ยังลดลง 22% เทียบช่วงเดียวกันของปีก่อน
ปรับเพิ่มคำแนะนำเป็น Fully Valued เพราะประเมินราคาพื้นฐานขยับขึ้นเป็น 12.78 บาท ซึ่งประเมินด้วย P/E ปี 59 ที่ 15 เท่า ราคาปิดยังมีโอกาสปรับลงได้ 2.4% ระยะสั้นแม้ประกาศข่าวดี แต่มีการเก็งกำไรก่อนหน้าไปแล้ว